Source: http://www.jamijarvi.fi/kunta/paatoksenteko/poytakirjat/tekninenlautakunta/getfile.php?file=648
Timestamp: 2017-11-22 12:51:16+00:00
Document Index: 1285094

Matched Legal Cases: ['§ 68', 'kko ', '§ 18', '§ 18', 'kko ', 'kko ']

Tekninen lautakunta Laatimispäivämäärä: 1.10.2009
8.10.2009 klo 15.00
68 § KOKOUKSEN LAILLISUUS JA PÄÄTÖSVALTAISUUS
69 § PÖYTÄKIRJANTARKASTAJIEN VALINTA
70 § YKSITYISTIEAVUSTUKSET
71 § AURAUS- JA HIEKOITUSTARJOUSTEN KÄSITTELY KAUDELLE SYKSY 2009 – KEVÄT 2012
72 § KEVYENLIIKENTEENVÄYLÄN SUUNNITTELEMINEN
73 § LAUSUNNON ANTAMINEN JÄMIN OSAYLEISKAAVALUONNOKSESTA
74 § MARKKALAN MÄNTYASIA
75 § JÄTEMAKSUA KOSKEVA KIRJE
76 § ANOMUS JÄTEHUOLTOMAKSUSTA VAPAUTTAMISEKSI
77 § MUUTOSTYÖ
78 § YKSITYISTEIDEN HOITOA KOSKEVAN ALOITTEEN KÄSITTELY
79 § TIEDOKSI SAATETTAVAT ASIAT
80 § TALOUSARVIOVUODELLE 2010
81 § KIINTEISTÖNHOIDON TARJOUSPYYNTÖLUONNOKSEN ESITTELY
82 § JÄRVEN KUNNOSTUKSEEN LIITTYVÄT ASIAT
83 § TIEDUSTELU PERHEPUISTON VALAISTUSURAKASTA
84 § SKM TEOLLISUUSMUOVIT OY / määräaikaisella luvalla rakennettua varastotilaa
Timo Sorvali Juhani Viilo
Tekninen lautakunta 7/2009
Tiistai 8.10.2009 klo 15.00 – 16.55
Juhani Viilo pöytäkirjanpitäjä
§§ 68 - 85 sivut 75 - 94
Päätös: Pöytäkirjantarkastajiksi valittiin Elisa Koivumäki ja Mikko Salminen
Kunnan talousarviossa on varattu yksityisteiden avustamiseen 6.000 euron määräraha. Kunnossapidon avustushakemuksia on jätetty 21 kpl:tta ja peruskorjausavustuksia 10 kpl:tta.
Avustusten hakuperusteet olivat seuraavat:
Avustusta määrättäessä tien pituudesta vähennetään omakustannettavana tien osana 150 m / asunto ja 50 m / loma-asunto.
Päätösehdotus: 1. Kunnossapitoavustuksena maksetaan avustettavalle tienosalle ( on tien pituus vähennettynä omavastuuosuudella ) 320 € / km, liiteen 58.1 mukaisesti.
2. Peruskorjausavustusta maksetaan haetuille teille liitteen 58.2 mukaisesti
Päätös: 1. Hyväksyttiin päätösehdotus.
2. Hyväksyttiin päätösehdotus.
71 § AURAUS- JA HIEKOITUSTARJOUSTEN KÄSITTELY KAUDELLE SYKSY 2009 –
Aurauksista ja hiekoituksista talvikaudelle 2009-2012 on pyydetty tarjouksia Pohjois-Satakunta- ja Kankaanpään Seutu –lehdissä.
Tarjousten jättöaika päättyi 30.10.2009 klo 12.00.
Tarjousten avaus suoritettiin 30.10.2009 klo 12.45 rakennuspäällikkö Juhani Viilon ja hankepäällikkö Pentti Virtasen toimesta.
Määräaikaan mennessä tarjouksensa jättivät:
- Jouni Mäkelä
- Hariko-Kaivin
- Vihun Koneurakointi Oy
- Koneurakointi Lauttalammi
- Kaivinkonetyöt Niiniharju
- Esko Löytöluoma
Yhdistelmä saaduista auraus- ja hiekoitustarjouksista sekä kalustotiedot liitteessä 71.1.
Päätös: Auraus- ja hiekoitustarjoukset hyväksyttiin seuraavasti:
Yksityistiet:
- Asemantie
- Huhtasalo – Uusirauhala
- Husarintie
- Jämiäluomantie
- Kahilaluomantie
- Kaskenmäentie
- Kitunevantie
- Kiturannantie
- Kontinkyläntie
- Korvenkyläntie
- Lammintie
- Lamminperäntie
- Lehtimäentie
- Löytöperäntie
- Maanaviljantie
- Mylläri-Kujala-Kankaristo
- Niemeläntie
- Ojanperäntie
- Peltola-Pinkkala
- Pyydönniementie
- Rannanperäntie
Vihun Koneurakointi Oy
- Hanhilammintie
- Jussinperäntie
- Karvianperäntie
- Kauppilantie
- Leponiementie
- Rantasalontie
- Saarenpääntie
- Teelmäen-Sauvaniementie
Kaivuyhtymä Niemi
- Jämi-Jyllitie
- Pirttijärventie
- Rajalahdentie
- Varpee-Kuninkaanlähde
Rakennuskaavatiet:
Rakennuskaavatiet ja kevyenliikenteenväylät
Rakennuskaavateiden auraukset saa Jouni Mäkelä sillä perusteella mm. siksi, että sama urakoitsija hoitaa sekä aurauksen ja hiekoituksen.
Aurauksissa on huomioitava, että tiet on kaikkina vuorokauden aikoina liikennöitävässä kunnossa ja että auraus suoritetaan yleisten laatuvaatimusten / rakennuspäällikön ohjeiden mukaisesti. Mikäli aurauksissa ilmenee laiminlyöntejä / puutteita sopimus voidaan ko. urakoitsijan kanssa irtisanoa kahden kirjallisen huomautuksen jälkeen.
72 § KEVYEN LIIKENTEENVÄYLÄN SUUNNITTELEMINEN
Rannanperän tiehaarasta Mutkalan teollisuusalueelle johtava yleinen tie on kapea ja vilkasliikenteinen, joten on ilmennyt tarvetta ko. tien osalle suunnitella erillinen kevyenliikenteenväylä.
Samassa yhteydessä voitaisiin toteuttaa Mutkalan alueen viemärien johtaminen viemärilaitoksen verkostoon. Tässä yhteydessä varataan myöskin ko. alueen kiinteistöille mahdollisuus liittyä viemäriin.
Kevyenliikenteenväylän suunnitelman tekemistä on tiedusteltu Pauli Laivolta ja hän on halukas ko. suunnitelman tekemään n. 3.000 €:n hinnalla. Lisäksi kunta teettää tarpeelliset maastomittaukset Karttatalo Hi-Map Oy:llä.
Päätösehdotus: Teetetään kevyenliikenteenväylän suunnitelma Pauli Laivolla ja mittaukset Karttatalo Hi-Map Oy:llä. Edellä mainitut kustannukset katetaan yksityisteiden kunnossapitokustannuksista.
Päätös: Asia siirretään käsiteltäväksi myöhemmin.
Kunnanhallitus pyytää teknisen lautakunnan lausuntoa Jämin osayleiskaavaluonnoksesta. Kaava-asiakirjat on nähtävillä kokouksessa.
Päätösehdotus: Alue on kunnallistekniikan (tiet/kadut, viemäröinti, vesijohdot, sähköistys) osalta osittain toteutettu / toteutettavissa, joten niiden suhteen ei ole huomautettavaa. Koska ko. alue on pohjavesialuetta, pohjavesien suojelemiseen tulee kiinnittää erityistä huomiota, joka on kyllä kaavaluonnoksen yleisissä määräyksissä otettu huomioon.
Lentoliikenteen ympäristölleen aiheuttaman melun vaikutukset tulee kaavoituksessa huomioida.
Tekn.ltk 62§ 18.8.2009
Tekn.ltk 18.8.2009
62 § MARKKALAN MÄNTYASIA
Jarmo Lehtonen on toimittanut seuraavansisältöisen kirjeen:
Tervehdys aurinkoisesta Helsingistä
Markkalassa kasvaa komia mänty. Muistelen, että maata kunnalle myytäessä kauppakirjassa oli sopimus, että se säilyy ja näin on käynytkin. Se on ollut maisemallisesti leimaava jo kukaties parisataa vuotta, ainakin sata - valokuvista päätellen. Mänty kuuluu kunnan viheralueeseen.
Ongelma onkin: nyt sen juurelle on kasvanut pihlajapehko, jonka oksat peittävät alimmat oksat. Mänty ei kestä sitä, että sen oksat ovat lehvistön peitossa, se pudottaa neulasensa ja se siitä männystä sitten. Pihlajakin on kaunis puu, mutta nyt priorisoisin siihen mäntyyn.
Voisikohan kunnan viheralueiden hoitajat tehdä asialle jotakin? Tiedän, että siitä syntyy sota. Olen myös veljenpoikani Jussi Lehtosen kanssa harkinnut rauhoittamisen hakemista ko. männylle, pihlajat eivät kuuluisi siihen mitenkään. Aikoinaan Yli-Peijarin isännät ja sittemmin oma isäni pitivät männyn alustan puhtaana muista puista ja siksi se havupuu on siinä ylhäisessä yksinäisyydessään voinut hyvin.
Välipäätös: Käsitellään asia maisematyölupa-asiana ja suoritetaan ensivaiheessa naapu-
rien kuuleminen.
Tekn.ltk 8.10.2009 74 § MARKKALAN MÄNTYASIA
Markkalan ison männyn ympärillä sijaitsevan pihlajapehkon poistamiseksi tehtiin maisematyölupahakemus (liite 74.1)ja naapurin kuulemisia suoritettiin 7 kpl:tta ja yksi vastine saatiin (liite 74.2)
Päätösehdotus: Pihlajapehko poistetaan kokonaan huomioiden myöskin se että kannoista / juurakoista kasvaa nopeasti toivottuja suojapensaita.
Mirja Kivikari on toimittanut Jämijärven kunnan tekniselle lautakunnalla seuraavanlaisen kirjeen.
Haluan esittää eriävän mielipiteeni jätemaksua koskevasta laskusta. Mökin jätehuolto tapahtuu seuraavasti:
- mahdolliset lasi, metalli ja sekajäte tuodaan aina mukana Poriin jossa vakinaisesti asun
- paperi ja kartonki hyödynnetään lämmityksessä
- biojätteet kompostoidaan
Näin ollen kesämökkitalouteni ei kuormita lainkaan Jämijärven kunnan jätehuoltoa ja maksu on aiheeton joten kieltäydyn maksamasta sitä.
Päätösehdotus: Myönnetään vapautus toistaiseksi
Jouko Henttonen on lähettänyt Jämijärven kunnan tekniselle lautakunnalle seuraavanlaisen kirjeen:
Asia: Anomus kesäasukkaiden jätehuoltomaksusta vapauttamiseksi
Anon vapautusta kesäasukkaiden jätehuoltomaksusta.
Anomuksen perustelut.
Huoppansaaressa sijaitsevaa kesämökkiämme ei ole käytetty yli kymmeneen vuoteen. Mökki on perikunnan omistuksessa ja käyttökelvottomassa kunnossa, joten sitä ei nykyisten omistajien aikana tulla käyttämään jatkossakaan. (Jos mökki myöhemmin myydään, mahdollinen uusi omistaja joutuu ennen käyttöä tekemään siihen täysremontin, tai mieluummin rakentamaan kokonaan uuden).
Ikaalisissa 26.9.2009
Päätösehdotus: Myönnetään vapautus toistaiseksi.
Tekn.ltk 4.11.2008
Tekn.ltk 4.11 2009 149 § MUUTOSTYÖ
Nk. Peijarin koulun asuinrakennuksen julkisivun muutostyö on suoritettu luvatta asemakaavan suojelumääräyksen vastaisesti. Ko. asia ilmenee katselmusmuistiosta 3.9.2008.
Suoritettiin asianosaisen kuuleminen.
Tekn.ltk 8.10.2009 77 § MUUTOSTYÖ
SKM Teollisuusmuovit Oy / Aulis Jämiä antoi asiasta kirjallisen selityksen päivätty 29.1.2009 liite 77.1.
Poikkeukset asemakaavan suojelumääräyksestä koskevat ulkolaudoituksen tyyppiä ja ikkunoiden asentamista vanhasta tavasta poiketen seinäpinnasta sisennettynä.
Päätösehdotus: Annetaan rakennuttajalle huomautus siitä kun ulkoseinien ja ikkunoiden uusimisessa on poikettu asemakaavamääräyksistä. Jatkossa rakennus on korjaus- ja muutostöiden yhteydessä korjattava asemakaavamääräyksiä noudattaen.
Tekn.ltk 58 § 18.8.2009
Tekn.ltk 18.08.2009 58 § YKSITYISTEIDEN HOITOA KOSKEVAN ALOITTEEN KÄSITTELY
Pirttijärven yksityisen tien tiekunta on tehnyt seuraavan sisältöisen aloitteen:
Jämijärven kunnalle/hallitus/valtuusto
Pirttijärven yksityistien (Jämiltä Kiholan taloilta Sormenpellon kautta Pirttijärvelle, josta Kankaanpää-Sävi yleiselle tielle) vuosikokouksessa heinäkuussa 2008 tiekunnan osakas Matti Leppihalme esitti, että tiekunta esittäisi Jämijärven kunnalle kaava tai muiden asioiden osalta, että kunta ottaisi osan Pirttijärven yksityistiestä kaavatie luontoiseen asemaan (Jämi-Sormenpelto). Tiekunnan kokous kannatti asiaa!
Jämin seudun tieasiat on hyvä laittaa kuntoon. Jämin liikennettä hoitaa yleinen tie taajamasta ja Jämi-Jyllitie Tampereen suunnasta. Liikennettä hoitaa myös merkittävästi Pirttijärven yksityistie ja Varpee-Kuninkaanlähteen tie ja sen Kankaanpään puoleinen tiekunta.
Kun tulevina vuosina tiekuntien yksikköjako uusitaan, tulevat nämä Jämin alueen kaikki toimijat, niin hiihtäjät, lentäjät, kelkkailijat, koiraharrastajat, autourheilijat sekä kaikki alueen kiinteistön omistajat kuin yrittäjät, kaikkiin neljään yksityistiekuntiin osakkaiksi. Sen laajuinen yksikköjako on mahdoton tehdä.
Jämijärven kunnalla on hoidossa kaavateitä, jonka varrella on vain muutama talous. Samoin kunta hoitaa kyläteitä, joilla on vain muutama asukas. Vastapainona Jämi alue, jossa käy vuosittain kymmeniä tuhansia kävijöitä jotka käyttävät yksityisteitä. Olisiko aika priorisoida tieasioita Jämijärvellä?
Tiekunnan kokouksen puolesta
Pirttijärven yksityistiekunnan toimitsijamies
Jämijärvellä 26.10.2008
Seppo Kujansuu
Tiekunnan toimitsijamies Seppo Kujansuu tulee kokouksen alussa selvittämään aloitteeseen ym. liittyvää tieasiaa.
Seppo Kujansuu selvitteli lautakunnalle Jämin alueen tiestön käyttöä koskien erityisesti Pirttijärven yksityistien osaa Jämi-Sormenpelto eli osoitejärjestelmän mukaista Sormelantietä. Kujansuu totesi, että ko. tien liikenne on pääosin Jämille / Jämin toimintoihin kohdistuvaa yleiseen tiehen rinnastettavaa liikennettä. Kunta on kaavoituksella ym. toiminnallaan osaltaan saanut aikaan sen, että kyseistä liikennettä on syntynyt mikä sinällään on tietenkin hyvä asia. Puolustusvoimat on suuri tienkäyttäjä. Tienkäyttäjänä merkittävä joukko on myöskin Jämin alueen kiinteistöjen omistajat / haltijat. Tien vaikutuspiirissä on myöskin metsäkiinteistöjä joille liikennöinti on kuitenkin vähäistä.
Em. mainittuihin asioihin viitaten mm. toimivan yksikköjaon laatiminen on lähes mahdotonta. Kujansuu totesi myös, että Pirttijärventien ja Kyrönkankaantien yhdistäminen yhdeksi tiekunnaksi olisi tarpeen. Kujansuu esitti, että vallitsevat tienkäyttöolosuhteet huomioiden olisi kohtuullista, että kunta ottaisi Sormelan tien hoidon täysin vastuulleen.
Kujansuu poistui kokouksesta.
Lautakunta keskusteli Sormelantien ottamisesta kunnan hoitoon ilman, että tiekunnalle kuuluisi ns. omana työnä tehtäviä töitä.
Todettiin tiekunnan esitys asianmukaiseksi ja samalla otettiin esille Jämi-Jyllitien Jämijärven puoleisen tien osan (Mielahdentie, osa Pitkäniementiestä ja osa Jämintiestä) muuttaminen kunnossapidon osalta kokonaan kunnan tehtäväksi koska ko. tien liikenne on yleiseen tiehen rinnastettavaa liikennettä kuten Sormelantielläkin.
Päätösehdotus: Aloitetaan ko. asian valmistelu.
Päätös: Rakennuspäällikkö valmistelee mainittujen teiden kunnossapitoa koskevat muutosesitykset.
Tekn.ltk 8.10.2009 78 § YKSITYISTEIDEN HOITOA KOSKEVAN ALOITTEEN KÄSITTELY
-Jämi-Jylli yksityistien kunnossapitosopimuksen muutosehdotus on liitteenä 78.1.
-Pirttijärventiehen kuuluvan Sormelantien kunnossapitosopimuksen muutosehdotus on liitteenä 78.2.
Päätösehdotus: Ehdotetaan kunnanhallitukselle, että hallitus esittää kunnanvaltuuston hyväksyttäväksi Jämi-Jylli yksityistietä koskevan uuden kunnossapitosopimuksen liitteen 78.1 mukaisesti sekä Pirttijärven yksityistietä koskevan Sormelantien osuuden sopimuksen liitteen 78.2 mukaisesti.
- ote 249 § Pohjois-Satakunnan VPK-sopimukset
- ote 253 § Poikkeamislupa / Pekka ja Merja Simberg
- ote 256 § Poikkeamislupahakemus / Pajulahti Markku ja Pia
- ote 254 § Ryhmäperhepäiväkodin tilat 1.8.2009 alkaen
- ote 218 § Lausunto Jari ja Elina Raitinpään ympäristölupahakemukseen
- ote 216 § Poikkeamislupahakemus / Kirsti Vainio
- Maa-ainesluvan mukaisen luvan valvontapöytäkirja / Reijo Rajakallio
- Maa-ainesluvan mukaisen luvan valvontapöytäkirja / Kari Jokisalo
- Poikkeamispäätös / Ihanamäki Johanna ja Petri
- Vesihuollon kehittämissuunnitelmien ja vesihuoltolaitosten toiminta-alueiden tarkistaminen
- kertaraportti 10.9.2009
Puhelinkeskustelu Juhani Viilo / Pirkko Lehtonen
- VP-alueen käyttö
- ote 67 § kauppakirjan hyväksyminen / Kristiina Kotaoja
Jämin Tilipalvelu Ky
- kirje : Palvelua yksityistieasioissa
Jarmo Hirvosen rakennustoimenpideilmoitusta koskeva rakennuspäällikön päätös
80 § TALOUSARVIO VUODELLE 2010
Päätös: Talousarvion käsittely siirrettiin 13.10.2009 klo 15.00 pidettävälle kokoukselle.
Kiinteistön hoitotarjouspyyntöluonnos on saatu valmisteltua siten, että sen yksityiskohtaisempi käsittely voidaan aloittaa.
Päätös: Todettiin, että luonnokseen tulee lautakunnan jäsenten tutustua ja esittää mahdolliset huomautukset / toivomukset mahdollisimman nopeasti tekniseen toimistoon.
Syksyllä jos olosuhteet sallii on tarkoitus jatkaa ruoppauksia mm. Poljan alueella, Jumin sillan alajuoksulla olevalla väylällä ja Korkeasaaren alueella, ym. vähäisiä kunnostuksia.
Jyllin joen kunnostustarvetta selvitellään.
Päätös: Merkittiin em. asiat tiedoksi.
83 § TIEDUSTELU PERHEPUISTON VALAISTUS URAKASTA
Päätös: Pyydetään Pentti Virtanen selvittämään ko. asiaa seuraavassa kokouksessa.
84 § SKM TEOLLISUUSMUOVIT OY
Kokouksessa ilmeni, että SKM Teollisuusmuovit Oy:n kiinteistöllä, asemakaava-alueen korttelissa 22/TY II tontilla 5 on määräaikaisella rakennusluvalla rakennettua varastotilaa ja määräaika on kulunut umpeen.
Päätös: Kehotetaan kiinteistön omistajaa poistamaan luvattomat rakennukset 31.05.2010 mennessä.